2020. gada 1. decembrī Rīkojums Nr. 699

Rīgā (prot. Nr. 77 2. §)

### **Par finanšu līdzekļu piešķiršanu no valsts budžeta programmas"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai 125 000 *euro*, tai skaitā:

1.1.  6 000 *euro* iemaksai Eiropas Demokrātijas fonda budžetā, lai nodrošinātu Latvijas atbalstu Eiropas Demokrātijas fonda darbībai un stiprinātu Baltkrievijas pilsonisko sabiedrību;

1.2.  9 000 *euro*, lai noslēgtu līgumu ar Baltijas Mediju izcilības centru par attiecīgā finansējuma piešķiršanu centra aktivitātēm un nodrošinātu Eiropas Savienības Austrumu partnerības valstu mediju donoru koordinācijas procesu un Eiropas Savienības Austrumu partnerības valstu mediju vides apzināšanas un stiprināšanas pasākumus 2020. gada novembrī un decembrī;

1.3.  10 000 *euro* iemaksai ANO Dzimumu līdztiesības un sieviešu iespēju veicināšanas institūcijas budžetā, lai nodrošinātu Latvijas atbalstu ANO Dzimumu līdztiesības un sieviešu iespēju veicināšanas institūcijas darbībai;

1.4.  15 000 *euro* iemaksai ANO Augstā komisāra cilvēktiesību jautājumos biroja budžetā, lai nodrošinātu Latvijas atbalstu ANO Augstā komisāra cilvēktiesību jautājumos biroja darbībai;

1.5. 10 000 *euro* iemaksai UNESCO Starptautiskās komunikāciju attīstības programmas budžetā, lai nodrošinātu Latvijas atbalstu UNESCO Starptautiskās komunikāciju attīstības programmas darbībai;

1.6. 15 000 *euro* iemaksai ANO Augstā komisāra bēgļu jautājumos biroja budžetā, lai nodrošinātu Latvijas atbalstu ANO Augstā komisāra bēgļu jautājumos biroja darbībai;

1.7.  10 000 *euro* iemaksai Eiropas Savienības–Latīņamerikas un Karību valstu fonda budžetā, lai nodrošinātu Latvijas atbalstu Eiropas Savienības–Latīņamerikas un Karību valstu fonda darbībai;

1.8.  10 000 *euro* iemaksai NATO–Gruzijas Drošas komunikācijas un informācijas apmaiņas projekta budžetā, lai nodrošinātu Latvijas atbalstu NATO–Gruzijas Drošas komunikācijas un informācijas apmaiņas projekta darbībai;

1.9.  10 000 *euro* iemaksai ANO Attīstības programmas budžetā, lai nodrošinātu Latvijas atbalstu ANO Attīstības programmas darbībai;

1.10.  10 000 *euro* iemaksai OECD–Ukrainas Rīcības plāna budžetā, lai nodrošinātu Latvijas atbalstu OECD–Ukrainas Rīcības plāna darbībai;

1.11.  10 000 *euro* iemaksai ANO Humanitāro lietu koordinācijas biroja palīdzības plāna Sudānai budžetā, lai nodrošinātu Latvijas atbalstu ANO Humanitāro lietu koordinācijas biroja palīdzības plāna Sudānai darbībai;

1.12. 10 000 *euro* iemaksai ANO Humanitāro lietu koordinācijas biroja palīdzības plāna Jemenai budžetā, lai nodrošinātu Latvijas atbalstu ANO Humanitāro lietu koordinācijas biroja palīdzības plāna Jemenai darbībai.

2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Ārlietu ministrs E. Rinkēvičs